Simtel va construi un parc fotovoltaic în județul Tulcea, pentru Verbund Wind Power Romania
Simtel, grup de inginerie și tehnologie, anunță semnarea unui contract de aproximativ 19,1 milioane de euro (fără TVA) cu Verbund Wind Power Romania, parte a grupului internațional Verbund, unul dintre cei mai mari producători de energie din surse regenerabile din Europa, pentru construcția unui parc fotovoltaic cu o capacitate instalată de 60 MWp, în localitatea Casimcea, județul Tulcea.